Source: http://www.futuresandoptions.gr/%CE%BF%CE%B1%CE%B5%CE%B4-10-000-%CE%B8%CE%AD%CF%83%CE%B5%CE%B9%CF%82-%CE%B5%CF%81%CE%B3%CE%B1%CF%83%CE%AF%CE%B1%CF%82/
Timestamp: 2017-11-25 09:48:22+00:00
Document Index: 26534998

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Πρόγραμμα 55-67 του ΟΑΕΔ για 10.000 θέσεις εργασίας – Futures and Options
Η ηλεκτρονική πλατφόρμα του ΟΑΕΔ αναμένεται να ανοίξει τις επόμενες μέρες, προκειμένου να υποβληθούν οι αιτήσεις για το νέο πρόγραμμα απασχόλησης ανέργων για άτομα ηλικίας 55-67 ετών, τα οποία θα προσληφθούν σε επιχειρήσεις, δήμους, περιφέρειες και άλλους οργανισμούς που υπάγονται στο Δημόσιο.
Το πρόγραμμα προϋπολογισμού 120 εκ. ευρώ, προβλέπει την απασχόληση ανέργων για διάστημα 12 μηνών με δυνατότητα επέκτασης για άλλους δώδεκα μήνες, με μηνιαίες αποδοχές έως 600 ευρώ και πλήρη ασφαλιστική κάλυψη. Βασικός στόχος του προγράμματος είναι να ωφεληθεί η συγκεκριμένη κατηγορία ανέργων, οι οποίοι αντιμετωπίζουν δυσκολίες ένταξης στην αγορά εργασίας, αλλά και να συμπληρώσουν τα χρόνια εργασίας που απαιτούνται για την κατοχύρωση του συνταξιοδοτικού δικαιώματος.
Ωφελούμενοι είναι άτομα ηλικίας 55-67 ετών, εγγεγραμμένοι στο μητρώο ανέργων των υπηρεσιών του ΟΑΕΔ για χρονικό διάστημα τουλάχιστον άνω των δώδεκα (12) μηνών.
Οι ωφελούμενοι έχουν την υποχρέωση:
α) να είναι μακροχρόνια εγγεγραμμένοι στο μητρώο ανέργων των υπηρεσιών του ΟΑΕΔ και να έχουν συμπληρώσει το 55ο έτος και το 67ο έτος της ηλικίας τους σύμφωνα με τις απαιτήσεις του προγράμματος, τόσο κατά την υπόδειξη τους από το αρμόδιο ΚΠΑ2 και μέχρι την πρόσληψή τους.
β) να έχουν συμπληρώσει το τυποποιημένο έντυπο εξατομικευμένης προσέγγισης και να διαθέτουν συμπληρωμένο ΑΣΔ
γ) να είναι Έλληνες πολίτες, πολίτες κρατών-μελών της Ευρωπαϊκής Ένωσης. (σύμφωνα με το Ν. 2431/1996), Βορειοηπειρώτες, ομογενείς και ομογενείς που προέρχονται από την Κωνσταντινούπολη και από τα νησιά Ίμβρο και Τένεδο, χωρίς να απαιτείται πιστοποιητικό ελληνικής ιθαγένειας, υπό την προϋπόθεση ότι η ιδιότητά τους ως Έλληνες κατά το γένος και τη συνείδηση αποδεικνύεται με άλλους τρόπους (ν.δ. 3832/1958). Για τους πολίτες κρατών-μελών της Ε.Ε. απαιτείται η γνώση της ελληνικής γλώσσας σε επαρκές επίπεδο για την άσκηση των καθηκόντων του οικείου κλάδου, η οποία αποδεικνύεται με πιστοποιητικό ελληνομάθειας (ν. 2413/1996 άρθρο 10 παρ. 1).
αα) να μην έχουν καταδικαστεί για κακούργημα και να μην τους έχει υποβληθεί οποιαδήποτε ποινή για κλοπή, υπεξαίρεση (κοινή ή στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ’ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή οικονομικής εκμετάλλευσης της γενετήσιας ζωής.
ββ) να μην είναι υπόδικοι που έχουν παραπεμφθεί με τελεσίδικο βούλευμα ή κατ’άλλον νόμιμο τρόπο (άρθρο 43 του ν. 4319/2013) για κακούργημα ή για πλημμέλημα της περίπτωσης α), ακόμα και σε περίπτωση παραγραφής του αδικήματος
δδ) να μην τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις
στστ) Για ειδικότητες βοηθητικού ή ανειδίκευτου προσωπικού, εξαιρούνται από το κώλυμα οι υποψήφιοι που έχουν εκτίσει την ποινή ή τα μέτρα ασφαλείας που τους έχουν επιβληθεί, έχουν αρθεί ή έχουν απολυθεί υπό όρους
Δεν υφίσταται δυνατότητα ένταξης στο πρόγραμμα για άτομα που:
Στους δικαιούχους του προγράμματος ανήκουν επιχειρήσεις, φορείς και οργανισμοί του Δημοσίου, σύμφωνα με το άρθρο 51 του ν. 1892/1990, καθώς και επιχειρήσεις της τοπικής αυτοδιοίκησης πρώτου και δευτέρου βαθμού (Δήμων και Περιφερειών) του ν. 3852/2010, οι οποίες ασκούν τακτικά οικονομική δραστηριότητα.
Απαραίτητη προϋπόθεση για την ένταξη μίας επιχείρησης στο πρόγραμμα είναι να μην έχει προβεί σε μείωση του προσωπικού της κατά τη διάρκεια του τριμήνου πριν την ημερομηνία υποβολής της αίτησης χρηματοδότησης (ημερολογιακά). Ως μείωση προσωπικού κατά το τρίμηνο που προηγείται της ημερομηνίας υποβολής της αίτησης χρηματοδότησης θεωρείται η καταγγελία της σύμβασης εργασίας, η αλλαγή του καθεστώτος απασχόλησης από πλήρη σε μερική ή σε εκ περιτροπής απασχόληση.
Σε αυτές τις περιπτώσεις, η επιχείρηση πρέπει να καλύψει τη μείωση έως την ημερομηνία υποβολής της αίτησης συμμετοχής για να μπορέσει να ενταχθεί στο πρόγραμμα.
Σε περίπτωση που η επιχείρηση έχει προχωρήσει σε μείωση του προσωπικού της αλλά έχει προβεί σε προγενέστερη νέα πρόσληψη υπαλλήλου μέσα στον ίδιο μήνα που έχει λάβει χώρα η μείωση, μπορεί να ενταχθεί στο πρόγραμμα. Η ανωτέρω δέσμευση ισχύει και για το χρονικό διάστημα από την ημερομηνία υποβολής της αίτησης μέχρι την ημερομηνία ένταξης της επιχείρησης στο πρόγραμμα.
Δεν θεωρείται μείωση προσωπικού κατά το τρίμηνο που προηγείται της ημερομηνίας υποβολής της αίτησης: α) η καταγγελία σύμβασης εργασίας λόγω συνταξιοδότησης, β) η καταγγελία σύμβασης εργασίας αορίστου ή ορισμένου χρόνου (πριν τη λήξη της) εξαιτίας σημαντικού λόγου που έχει σχέση με τον εργαζόμενο (για παράδειγμα μήνυση για αξιόποινη πράξη), γ0 η λήξη σύμβασης ορισμένου χρόνου, δ) η οικειοθελής αποχώρηση, ε) η φυλάκιση και ο θάνατος.
δ. Τα Νομικά Πρόσωπα Δημοσίου Δικαίου που εξαιρέθηκαν από τον Δημόσιο Τομέα με νομοθετική ρύθμιση ή όσα, από τη σύσταση τους, δεν υπήχθησαν σε αυτόν.
στ. Οι ανώνυμες εταιρείες του Δημοσίου που εξ αρχής δεν εντάχθηκαν στο Δημόσιο , καθώς και οι Δημόσιες Επιχειρήσεις και Οργανισμοί (Δ.Ε.Κ.Ο.), που «εξήλθαν» από τον δημόσιο Τομέα, αν και οι Δημόσιες Αρχές ασκούν σε αυτές, σημαντική επιρροή είτε με άμεσο είτε με έμμεσο τρόπο.
Ως ποσό επιχορήγησης ορίζεται το 50% του μηνιαίου μισθολογικού και μη μισθολογικού κόστους του ωφελούμενου, με ανώτατο όριο τα 600 ευρώ μηνιαίως. Για κάθε ημέρα απασχόλησης λιγότερη των 25 ημερών, το ανωτέρω μηνιαίο ποσό επιχορήγησης, όπως διαμορφώνεται κάθε φορά, μειώνεται κατά 1/25. Στο μισθολογικό και μη μισθολογικό κόστος συμπεριλαμβάνονται οι ακαθάριστες πραγματικές μηνιαίες αποδοχές και οι εισφορές που βαρύνουν τον εργοδότη.
Όσον αφορά την πρόσληψη μακροχρόνια ανέργων, η επιχορήγηση διαρκεί δώδεκα μήνες, ενώ υφίσταται η δυνατότητα επέκτασης για άλλους δώδεκα ύστερα από αίτηση που θα υποβάλλει της δικαιούχου επιχείρησης. Ωστόσο, η αίτηση επέκτασης πρέπει να υποβληθεί εντός τριάντα ημερολογιακών ημερών από τη λήξη του 12μηνου απασχόλησης.
Τονίζεται πως η αίτηση απασχόλησης μέσω του προγράμματος δεν θα υποβληθεί από τους ίδιους τους ωφελούμενους, αλλά κατόπιν υπόδειξης από την αρμόδια Υπηρεσία (ΚΠΑ2) με συστατικό σημείωμα, σύμφωνα με τη Δημόσια Πρόσκληση, ενώ αρμόδια υπηρεσία είναι η υπηρεσία που εκδίδει τις εγκριτικές αποφάσεις (ΚΠΑ2).
άνεργοι ηλικίας 55 έως 67 ετών επιχειρήσεις ΟΑΕΔ πρόγραμμα απασχόλησης ανέργων	2017-08-30
Tags άνεργοι ηλικίας 55 έως 67 ετών επιχειρήσεις ΟΑΕΔ πρόγραμμα απασχόλησης ανέργων
Previous Η 82η ΔΕΘ αναβιώνει τη φωτιά της Θεσσαλονίκης
Next Δράση “Νεοφυής Επιχειρηματικότητα”: Παράταση υποβολής